b'\n_START_ARTICLE_\nPeter Francisco (snooker)\n_START_SECTION_\nKariera\n_START_PARAGRAPH_\nFrancisco je iz\xc5\xa1el iz dru\xc5\xbeine, v kateri so \xc5\xbee po tradiciji igrali snooker. Njegov stric je bil Silvino Francisco, ki je na vi\xc5\xa1ku svoje kariere zasedal 10. mesto na svetovni jakostni lestvici. Silvinov o\xc4\x8de je imel v lasti dve mizi za snooker in Petrov stric, Mannie, se je ve\xc4\x8dkrat prebil v finale Svetovnih amaterskih prvenstev v snookerju in biljardu._NEWLINE_Peter Fransisco je v sezoni 1988/89 zasedal 14. mesto svetovne jakostne lestvice, dose\xc5\xbeka ni nikdar presegel.\n_START_SECTION_\nKontroverznost\n_START_PARAGRAPH_\nFrancisco je na Svetovnem prvenstvu leta 1995 izgubil dvoboj prvega kroga proti Jimmyju Whitu. Tik pred dvobojem so odpovedali vse stave, saj je bilo neobi\xc4\x8dajno veliko stav vpla\xc4\x8danih na rezultat 10-2 v korist Whita, ki je bil, kot se je kasneje izkazalo, tudi kon\xc4\x8dni izid dvoboja. Svetovna snooker zveza je dvoboj budno preu\xc4\x8dila in Francisca suspendirala za pet let.'